**Tűzzománc Szakkör**

**6. Téma: Névtábla – karcolással, visszakaparásos technikával**

A készítés menete :

1.Tervezés, elképzelés gondolatban vagy papíron megrajzolva, számítógépen megszerkesztve – kinyomtatva méretarányosan.

2. Előre alapozott 5x10 cm-es vaslemez zsírtalanítása: iszapzománccal + tiszta ronggyal való áttörlése, megdörzsölése. Vaslemez: <https://interkeram.hu/termekek/tuzzomanc/zomancozashoz-hasznalatos-elokeszitett-alapozott-lemezek/>

<http://www.tuzzomancbolt.hu/elozomancozott_acellezek_81>

3. Lilás színű iszapzománc előkészítése, felkavarása.

4. Az alapozott vaslemez lekenése a lila zománciszappal egyenletesen, kanállal.

5. Szárítás a kemencén.

6. Égetés kb.: 1,5-2 percig 830-850C fokon.

7. Hűtés a samott-lapon vasaló alatt.

8. A 2. réteg: a sötétbarna iszapzománc előkészítése, felkavarása kicsit hígabbra.

9. A lila oldalon való vékony, egyenletes barna iszapzománc-réteg létrehozása kanállal.

10. Szárítás a kemencén.

11. A tervrajz, felirat, fénymásolt minta,… átmásolása indigó segítségével a száraz barna rétegre. Óvatosan, gyengéden rajzoljunk puha, 2-4b-s ceruzával. Ne nyomjuk rá, mert letörhet a száraz zománc!

12. Az indigó nyomán karcolótűvel, hústűvel, kihegyezett hurkapálcával lassan karcoljuk ki a száraz festékrétegből a kívánt betűket, mintákat, … A keletkező iszapzománcport gyűjtsük egy papíron és - ha tiszta - visszatehetjük az eredeti dobozába.

13. Égetés kb.: 1,5-2 percig , 830-850C fokon.

14. Léc, pálca rögzítése a zománcozott vaslemezen erős ragasztóval.

Kész !!! Csókási Katalin Nóra